CELEX: 32014R0017
Language: fi
Date: 2014-01-10 00:00:00
Title: Komission täytäntöönpanoasetus (EU) N:o 17/2014, annettu 10 päivänä tammikuuta 2014 , vakiomuotoisen lomakkeen vahvistamisesta arvonlisäveropetosten vastaisen nopean reagoinnin mekanismin erityistoimenpiteen ilmoittamiselle

11.1.2014   
               
               
                  FI
               
               
                  Euroopan unionin virallinen lehti
               
               
                  L 8/13
               
            
         KOMISSION TÄYTÄNTÖÖNPANOASETUS (EU) N:o 17/2014,
         annettu 10 päivänä tammikuuta 2014,
         vakiomuotoisen lomakkeen vahvistamisesta arvonlisäveropetosten vastaisen nopean reagoinnin mekanismin erityistoimenpiteen ilmoittamiselle
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 199 b artiklan 4 kohdan,
         sekä katsoo seuraavaa:
         
                     (1)
                  
                  
                     Direktiivillä 2006/112/EY, sellaisena kuin se on muutettuna neuvoston direktiivillä 2013/42/EU (2), otetaan käyttöön arvonlisäveropetosten vastainen nopean reagoinnin mekanismi.
                  
               
                     (2)
                  
                  
                     Jäsenvaltiot voivat nopean reagoinnin mekanismilla ilmoittaa direktiivissä 2006/112/EY säädetystä arvonlisäverovelvollista koskevasta yleisestä säännöstä poikkeavan erityistoimenpiteen toteuttamisesta. Kyseisessä toimenpiteessä sovelletaan käännettyä arvonlisäverovelvollisuutta sellaisten äkillisten ja erittäin laaja-alaisten petosmuotojen torjumiseksi, jotka todennäköisesti johtavat merkittäviin ja lopullisiin taloudellisiin menetyksiin.
                  
               
                     (3)
                  
                  
                     Jotta nopean reagoinnin mekanismin erityistoimenpiteitä koskevien ilmoitusten käsittelyä helpotettaisiin, olisi hyväksyttävä vakiomuotoinen ilmoituslomake, jossa kuvataan ilmoituksen tekevältä jäsenvaltiolta vaadittavat tiedot ja vahvistetaan niiden rakenne.
                  
               
                     (4)
                  
                  
                     Ilmoittamismenettelyn lyhentämiseksi ja virtaviivaistamiseksi tällaiset lomakkeet olisi annettava komissiolle sähköisesti.
                  
               
                     (5)
                  
                  
                     Tässä asetuksessa säädetyt toimenpiteet ovat hallinnollisen yhteistyön pysyvän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Jäsenvaltioiden on käytettävä tämän asetuksen liitteessä olevaa vakiomuotoista lomaketta, kun ne ilmoittavat komissiolle toteuttaneensa direktiivin 2006/112/EY 199 b artiklassa säädetyn nopean reagoinnin mekanismin erityistoimenpiteen.
            
            
               2.   Edellä 1 kohdassa tarkoitettu ilmoitus on lähetettävä sähköisesti tätä varten luotuun sähköpostiosoitteeseen, jonka komissio antaa tiedoksi hallinnollisen yhteistyön pysyvälle komitealle.
            
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä tammikuuta 2014.
            
               
                  Komission puolesta
               
               
                  Puheenjohtaja
               
               José Manuel BARROSO
            
         
         
            (1)  EUVL L 347, 11.12.2006, s. 1.
         
            (2)  Neuvoston direktiivi 2013/42/EU, annettu 22 päivänä heinäkuuta 2013, yhteisestä arvonlisäverojärjestelmästä annetun direktiivin 2006/112/EY muuttamisesta arvonlisäveropetosten vastaisen nopean reagoinnin mekanismin osalta (EUVL L 201, 26.7.2013, s. 1).
      
      
         
            LIITE
            
               
            Teksti kuva
            
               Nopean reagoinnin mekanismi (1)
               ILMOITUSLOMAKE
               1. Ilmoituksen antava jäsenvaltio
               Jäsenvaltio:
               2. Ala(t), jota (joita) ilmoitus koskee
               Asianomainen ala / asianomaiset alat:
               Kuvaus tavaroista tai palveluista, joihin liittyvästä nopean reagoinnin mekanismin erityistoimenpiteestä ilmoitus annetaan (2):
               3. Alv-petos on jo havaittu alalla (aloilla), jota (joita) ilmoitus koskee (jos aloja on useampia, antakaa erillinen vastaus kustakin alasta)
               Kuvaus petoksen tyypistä ja piirteistä, sekä sellaisten henkilöiden lukumäärä (arvio), joiden epäillään syyllistyneen petokseen (3):
               Päivämäärä (tai ajanjakso), jona ensimmäinen petostapaus havaittiin tällä alalla (3):
               Viimeisten kolmen kuukauden aikana syntyneet tosiasialliset tai arvioidut menetykset miljoonina euroina (tai muunnettuna miljooniksi euroiksi) (3):
               Viimeisimmän kalenterivuoden aikana syntyneet tosiasialliset tai arvioidut alv-menetykset miljoonina euroina (tai muunnettuna miljooniksi euroiksi) (3):
               Viimeisintä kalenterivuotta edeltävän vuoden aikana syntyneet tosiasialliset tai arvioidut alv-menetykset miljoonina euroina (tai muunnettuna miljooniksi euroiksi) (3):
               Viimeisin saatavilla oleva tieto vuotuisista kansallisista alv-nettotuloista:
               4. Arvioitu tuleva kehitys alalla, jota ilmoitus koskee (jos aloja on useampia, antakaa erillinen vastaus kustakin alasta)
               Kuvaus petosriskin tyypistä ja piirteistä:
               Jäsenvaltion arviointi siitä, kuinka petos kehittyy, ja tätä päätelmää tukeva mahdollinen näyttö:
               Arvio vuosittaisista tulonmenetyksistä miljoonina euroina (tai muunnettuna miljooniksi euroiksi):
               (1) Ks. direktiivin 2006/112/EY 199 b artikla.
               (2) Yhdistetyn nimikkeistön mukaista tavaroiden luokittelua voidaan käyttää.
               (3) Jätetään tyhjäksi, jos alv-menetyksiä ei vielä ole syntynyt. Tiedot tulevasta kehityksestä merkitään kohtaan 4.
            
            
               
            Teksti kuva
            
               5. Lyhyt kuvaus asian kiireellisyydestä (esim. miksi muita keinoja, kuten tavanomaisia alv-petosten torjuntatoimenpiteitä, direktiivin 2006/112/EY 395 artiklan mukaista poikkeusta, joka ei edellytä mainitun direktiivin 199 b artiklan mukaista ilmoitusta, lainsäädännöllistä aloitetta jne., ei voida käyttää asianomaisen petoksen tai petosriskin torjumiseen)
               6. Kuvataan lyhyesti mahdollisesti toteutettavat oheistoimenpiteet
               7. Muut huomautukset tai tiedot
               8. Henkilö, joka ilmoittaa nopean reagoinnin mekanismin erityistoimenpiteestä asianomaisen jäsenvaltion puolesta
               Ilmoituksen allekirjoittavan henkilön nimi:
               Ilmoituksen allekirjoittavan henkilön asema:
               Allekirjoitus:
               Päivämäärä (1):
               (1) Päivä, jona tämän asetuksen 1 artiklan 2 kohdassa tarkoitettu sähköinen ilmoitus annetaan.